সেই যে কথায় রয়েছে, দেনেওয়ালা যব ভি দেতা হ্যায়, পুরা ছপ্পর ফার কে দেতা হ্যায়। এই ভারতীয়র কাহিনি জানার পর সেই কথাই হয়তো মনে পড়বে। নুন আনতে পান্তা ফুরানো অবস্থা থেকে রাতারাতি কোটিপতি হয়ে গিয়েছেন ইনি। 
এক সর্বভারতীয় সংবাদমাধ্যমে প্রকাশিত খবর থেকে জানা গিয়েছে, ব্যক্তির নাম কৃষ্ণম রাজু থোকাচিকু। ভারতীয় নাগরিক হলেও ২০০৮ সাল থেকে সংযুক্ত আরব আমিরশাহিতে বাস করছেন তিনি। একটি নির্মাণ সংস্থায় কাজ পেয়ে রুজিরুটির টানেই ভিনদেশে পাড়ি জমিয়েছিলেন রাজু। তবে আরবে গিয়েও ভাগ্য ফেরেনি তাঁর। দিনভর খেটেও মাসের শেষে যে পারিশ্রমিক পেতেন, তাতে সংসার চালানোই দুরূহ হয়ে উঠেছিল।

এই বিষয়ে অন্যান্য খবর

সদর দরজায় চারটি ছোট্ট কাজ! ফিরবে আপনার আর্থিক ভাগ্য
কোনও দিনও লটারি জিতেছেন! এই মেয়ে কীভাবে জিতলেন লটারি


তবে চরম অভাবের মধ্যেও একটি শখ ছিল তাঁর। মাঝেমধ্যেই লটারি কিনতেন তিনি। সেই লটারিই তাঁর ভাগ্য ফেরাল। এক ধাক্কায় প্রায় ৫ মিলিয়ন দিরহাম পেয়ে গিয়েছেন তিনি। ভারতীয় অর্থে এর মূল্য প্রায় সাড়ে আট কোটি টাকা।
এই জ্যাকপট পেয়ে স্বাভাবিকভাবেই উচ্ছ্বসিত কৃষ্ণম। তিনি জানিয়েছেন, লটারি কেনর জন্য প্রতি মাসেই কিছু টাকা আলাদা করে রাখতাম। এইবার টাকাটা পেলাম, আমি সত্যিই ভাগ্যবান।